Novak Đoković

Den Novak Đoković (serbesch: Новак Ђоковић [nôʋaːk dʑôːkoʋitɕ]), gebuer den 22. Mee 1987 zu Belgrad, ass e serbesche professionellen Tennisspiller. Hie wunnt zanter 2020 zu Marbella, am Süde vu Spuenien.

Den Đoković hält d'Rekordzuel vu siwe Saisonen (2011, 2012, 2014, 2015, 2018, 2020 an 2021) op der Plaz 1(vu wat?) ewéi och de Rekord vun deene meeschte Wochen op der Plaz 1 mat 388 un der Zuel. Mat sechs Titele bei den ATP Finals hält hien zesumme mam Roger Federer de Rekord. A senger Karriär huet hie 94 Titel am Eenzel gradewéi een Turnéier am Doubel gewonnen.

An der Statistik vun de gewonnenen Grand-Slam-Titelen am Eenzel ass hie mat 23 Titelen Éischten. Dobäi ass hien den eenzege Spiller, den all Grand-Slam-Turnéier op d'mannst dräimol gewonnen huet. Sou huet hien zéngmol d'Australian Open, siwemol Wimbledon a jeeweils dräimol d'US Open an d'French Open gewonnen. Mat dem Erfolleg bei de French Open 2016 gouf hien nom Don Budge (1938) a Rod Laver (1962 an 1969) zum drëtte Spiller an der Geschicht, dee bei alle véier Grand-Slam-Turnéieren hannerenee gewonnen huet. Zousätzlech huet den Đoković 38 Turnéiere vun der ATP-Masters-1000-Serie an 2010 den Davis Cup gewonnen. Dobäi war hien als Éischten a bis dato den eenzege Spiller bei allen aktuellen Turnéiere vun der Masters-Serie mindestens zweemol erfollegräich. Als 1. Spiller vun der Geschicht huet den Đoković och 100 bzw. 150 Milliounen US-Dollar un Turnéierpräisgelder gewonnen.

 Erfolleger 
Tennis Masters Cup2008ATP 250 Adelaide 12023Australian Open2008 | 2011 | 2012 | 2013 | 2015 | 2016 | 2019 | 2020 | 2021 | 2023ATP 1000 Shanghai2012 | 2013 | 2015 | 2018ATP 500 Peking2009 | 2010 | 2012 | 2013 | 2014 | 2015ATP 250 Eastbourne2017Wimbledon2011 | 2014 | 2015 | 2018 | 2019 | 2021 | 2022ATP 1000 Paris2009 | 2013 | 2014 | 2015 | 2019 | 2021French Open Herren2016 | 2021 | 2023ATP 250 Tel Aviv2022ATP Finals2008 | 2012 | 2013 | 2014 | 2015 | 2022ATP 1000 Rom2008 | 2011 | 2014 | 2015 | 2020 | 2022ATP 500 Tokio2019ATP 1000 Toronto2007 | 2011 | 2012 | 2016ATP 500 Nur-Sultan2022ATP 250 Doha2016 | 2017ATP 1000 Monte Carlo2013 | 2015ATP 500 Basel2009Belgrade Open2021ATP 250 Belgrad2009 | 2011ATP 1000 Madrid2011 | 2016 | 2019ATP 1000 Indian Wells2008 | 2011 | 2014 | 2015 | 2016ATP 1000 Miami2007 | 2011 | 2012 | 2014 | 2015 | 2016ATP 1000 Cincinnati2018 | 2020US Open2011 | 2015 | 2018ATP 500 Dubai2009 | 2010 | 2011 | 2013 | 2020ATP 500 Wien2007

 Trivia 
Den Đoković gouf och als YouTube-Videoblogger bekannt.

2013 ass säi Buch mam Titel: "Serve To Win" erauskomm.

 Um Spaweck 

 Offiziell Internetsäit 
 Dem Novak Djokovic säi Videoblog 

Kategorie:Gebuer 1987
Kategorie:Tennisspiller
Kategorie:Videoblogger